यूनियन की बैठक में कई निर्णय लिए
बोकारो थर्मल | सीटूसे संबद्ध डीवीसी कांट्रेक्टर वर्कर्स यूनियन की बैठक श्रमिक यूनियन कार्यालय बोकारो थर्मल में हुई। बैठक में सीटू के राज्य सचिव कांट्रेक्टर वर्कर्स यूनियन के महासचिव संतोष घोष, कार्यकारी अध्यक्ष जीवन आइच बतौर पर्यवेक्षक उपस्थित थे। बैठक की अध्यक्षता अख्तर खान ने की। यहां सर्वसम्मति से निर्णय लिया गया कि जिन 256 पावर के मजदूर को पूर्व में छंटनी की गई है, उन्हें एआरसी प्राथमिकता के आधार पर बहाल करने, कैंटीन मजदूरों को सप्लाई मजदूरों के तरह पेमेंट देने, समान काम का समान वेतन भुगतान एवं छंटनीग्रस्त मजदूरों को कानून के मुताबिक सभी देय राशि का भुगतान करने की मांग को लेकर 30 मार्च को बीटीपीएस प्लांट गेट के समक्ष एक दिवसीय महाधरना दिया जाएगा।
hin_Deva hin_Deva